CELEX: 62015CN0096
Language: sk
Date: 2015-02-26 00:00:00
Title: Vec C-96/15: Návrh na začatie prejudiciálneho konania, ktorý podal Tribunal de grande instance de Nanterre (Francúzsko) 26. februára 2015 – Saint Louis Sucre SA, právna nástupkyňa Saint Louis Sucre SNC/Directeur général des douanes et droits indirects

4.5.2015   
            
            
               SK
            
            
               Úradný vestník Európskej únie
            
            
               C 146/28
            
         Návrh na začatie prejudiciálneho konania, ktorý podal Tribunal de grande instance de Nanterre (Francúzsko) 26. februára 2015 – Saint Louis Sucre SA, právna nástupkyňa Saint Louis Sucre SNC/Directeur général des douanes et droits indirects
   (Vec C-96/15)
   (2015/C 146/34)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de grande instance de Nanterre
   
      Účastníci konania pred vnútroštátnym súdom
   
   
      Žalobkyňa: Saint Louis Sucre SA, právna nástupkyňa Saint Louis Sucre SNC
   
      Žalovaný: Directeur général des douanes et droits indirects
   
      Prejudiciálne otázky
   
   
               1.
            
            
               Máju sa článok 15 ods. 2 a 8 nariadenia Rady č. 1260/2001 (1) z 19. júna 2001 uplatňovaný vo svetle odôvodnení 9 a 11 tohto nariadenia a rozsudkov Zuckerfabrik Jülich I a II a všeobecné zásady práva Spoločenstva zákazu bezdôvodného obohatenia, proporcionality a slobody podnikania vykladať v tom zmysle, že výrobca cukru má právo na náhradu zaplatených produkčných odvodov do výšky množstva cukru, na ktorý sa vzťahuje kvóta a ktorý bol uskladnený ešte 30. júna 2006, keďže systém produkčných odvodov nebol po tomto dátume obnovený nariadením Rady č. 318/2006 (2) z 20. februára 2006?
            
         
               2.
            
            
                
               
                           a)
                        
                        
                           V prípade kladnej odpovede na prvú prejudiciálnu otázku, má sa výška náhrady odvodov výrobcov zakladať jedine na tonáži cukru, ktorý sa nachádzal 30. júna 2006 na sklade?
                        
                     
                           b)
                        
                        
                           V prípade zápornej odpovede na prvú prejudiciálnu otázku, má tonáž cukru, ktorá tvorí základ náhrady odvodov, vychádzať zo zmeny stavu zásob cukru Spoločenstva v období od 1. júla 2001 do 30. júna 2006?
                        
                     
         
               3.
            
            
               Výpočet odvodov, ktoré je potrebné nahradiť, môže platne vychádzať z násobku zásob cukru, ktoré vyplývajú z odpovede na druhú prejudiciálnu otázku, a váženého priemeru „priemerných strát“ stanoveným počas SOT 2001/2006 alebo sa má vypočítať iným spôsobom a akým?
            
         
               4.
            
            
               V prípade kladnej odpovede na vyššie uvedené prejudiciálne otázky, je nariadenie č. 164/2007 z 19. februára 2007, ktorým sa ustanovuje výška produkčných odvodov v sektore cukru na hospodársky rok 2005/2006, neplatné?
            
         
      (1)  Nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, s. 1; Mim. vyd. 03/033, s. 17).
   
      (2)  Nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (Ú. v. EÚ L 58, s. 1).